Contido

# Recursos do Impress do LibreOffice

LibreOffice Impress permite crear presentacións profesionais de diapositivas con gráficas, obxectos de debuxo, texto, multimedia e variedade de elementos. Se o desexa, pode importar e modificar as presentacións de Microsoft PowerPoint

Para que as presentacións de diapositivas sexan máis atractivas, pode utilizar técnicas de transición de diapositivas e multimedia.

## Crear imaxes vectoriais

Moitas das ferramentas para crear imaxes vectoriais en LibreOffice Draw están dispoñíbeis en LibreOffice Impress.

## Crear diapositivas

LibreOffice Impress fornécelle modelos para crear diapositivas de deseño profesional.

Tamén pode atribuír unha serie de efectos dinámicos ás diapositivas, como efectos de animación e transición.

## Crear presentacións

Ao deseñar unha presentación de diapositivas, poden usarse varios tipos de visualizacións ou páxinas. Por exemplo, o Clasificador de diapositivas mostra unha presentación das diapositivas en miniatura, e a páxina Folletos contén tanto a diapositiva como o texto que pretende distribuír entre a audiencia.

LibreOffice Impress tamén permite facer probas cos intervalos de tempo da presentación de diapositivas.

## Publicar presentacións

Pode publicar as súas presentacións en pantalla, como folletos ou como documentos HTML.

## Executar presentacións

LibreOffice Impress permite executar presentacións de diapositivas de maneira automática ou manual.